KITALO - Omuwala eyazannya mu vidiyo ya Chris Evans Kaweesi (Siritagala) yatemudwa mubukambwe lyrics
Engeri omuwala eyazannya mu vidiyo ya Chris Evans gye
Ku ssaawa 8:00 mu kiro ekyakeesezza Olwokuna, Hellen Ayezibwe omuwala eyeekoledde erinnya olw’okukozesebwa mu vidiyo z’abayimbi okuzicamula ng’asembyeyo kulabikira mu ya Chris Evans ey’oluyimba lwa ‘Siritagala’ gye baakwata mu February w’omwaka guno.
Yakubidde owa bodaboda, Swaibu Kato atera okumuvuga essimu amusange ku bbaala we yabadde agenze okwewaamu.
Ono yabadde amuyita kumutwala waka kuba yabadde akooye ate nga n’obudde bugenze. Kato akolera ku luguudo lw’e Busaabala okumpi ne Luwombo yavuze butereevu okugenda ku bbaala ya 2ways e Makindye okuliraana ne Pakalast Ayezibwe we yabadde.
Yalinnye bodaboda okudda ku Busaabala Road gy’asula era baabadde banaatera okutuuka ku ssundiro ly’amafuta era UPET w’aviirako okukkirira w’asula, yakubidde muganzi we, Oscar Kukiriza essimu eyabadde awaka ng’amutegeeza bw’anaatera okutuuka amuggulirewo oluggi. Mu ddakiika mbale yabadde atuuse bodaboda w’emukomya ng’okuva wano ayita mu lukuubo okutuuka ku kkalina kw’apangisa kyokka yabadde yakatambulako ebigere bitono ekyadiridde kukuba nduulu nga bw’alaajana nti “Kato jjangu onyambe essimu yange bagitwala….” Kato (ddereeva wa bodaboda) agamba Ayezibwe era ng’abadde mukozi mu dduuka eritunda ebyamasannyalaze e Wandegeya yagudde mu babbi abaabadde bayingiridde omu ku baliraanwa be (w’asula) era we yatuukidde ng’abamu bayingidde munda mu nnyumba abalala nga bali bweru kyokka teyasoose kubategeera ng’alowooza bantu ba mu kitundu okutuusa lwe baamukutte ne batandika okumunyagulula wabula wakati mu kubalwanyisa ne bamufumita ebiso. “Wakati mu kulaajana, nawuulidde omusajja omu ng’agamba munne nti n’owa bodaboda wuuyo mukwate, wano kwe kuvuga sipiidi nsobole okusanga abaserikale be twayiseeko nga bali mu kulawuna ekyalo basobole okujja batuyambe” Kato agamba we yakomeddewo n’abaserikale ba poliisi baasanze ababbi bamaze okudduka nga ne mugazi wa Ayezibwe atuuse agezaako okusiba ekiwundu okutangira omusaayi omungi ogwabadde gumuvaamu. Baamututte ku kalwaaliro akamu akali okumpi kyokka olw’embeera gye yabaddemu, abasawo ne babasaba omuntu waabwe (Ayezibwe) bamudduse e Nsambya mu ddwaaliro gye yafiiridde nga bakamutuusa.
Music song comment
Sese Claire Gagamel Die Hard
lug_Latn lug_Latn lug_Latn lug_Latn lug_Latn lug_Latn eng_Latn afr_Latn